CELEX: C2004/273/05
Language: et
Date: 2004-11-06 00:00:00
Title: Euroopa Kohtu otsus (kolmas koda) 16. september 2004 kohtuasjas C-366/02 (Verwaltungsgericht Halle eelotsusetaotlus): Gerd Gschoßmann versus Amt für Landwirtschaft und Flurneuordnung Süd (Ühine põllumajanduspoliitika — Määrused (EMÜ) nr 1765/92 ja (EÜ) nr 1251/1999 — Põllukultuuride tootjate toetussüsteem — Toetusmaksed maadele, mis on põllukultuuride all või tootmisest kõrvale jäetud — Põllukultuuride all olevate maade välistamine — Mõiste)

6.11.2004   
            
            
               ET
            
            
               Euroopa Liidu Teataja
            
            
               C 273/3
            
         
      EUROOPA KOHTU OTSUS
   
   (kolmas koda)
   16. september 2004
   kohtuasjas C-366/02 (Verwaltungsgericht Halle eelotsusetaotlus): Gerd Gschoßmann versus Amt für Landwirtschaft und Flurneuordnung Süd (1)
   
   (Ühine põllumajanduspoliitika - Määrused (EMÜ) nr 1765/92 ja (EÜ) nr 1251/1999 - Põllukultuuride tootjate toetussüsteem - Toetusmaksed maadele, mis on põllukultuuride all või tootmisest kõrvale jäetud - Põllukultuuride all olevate maade välistamine - Mõiste)
   (2004/C 273/05)
   Kohtumenetluse keel: saksa
   Kohtuasjas C-366/02, mille esemeks on Euroopa Kohtule EÜ asutamislepingu artikli 234 alusel 14. oktoobril 2002. aastal Verwaltungsgericht Halle (Saksamaa) 30. septembri 2002. aasta otsusega esitatud eelotsusetaotlus menetluses järgmiste poolte vahel: Gerd Gschoβmann versus Amt für Landwirtschaft und Flurneuordnung Süd, on Euroopa Kohus (kolmas koda), koosseisus: koja esimehe kohusetäitja A. Rosas ja kohtunikud R. Schintgen (ettekandja) ja N. Colneric; kohtujurist P. Léger, kohtusekretär R. Grass, 16. septembril 2004 teinud otsuse, mille resolutiivosa on järgmine:
   
               1.
            
            
               Nõukogu 30. juuni 1992. aasta määruse (EMÜ) nr 1765/92, millega kehtestatakse teatavate põllukultuuride tootjate toetussüsteem, artiklit 9 ja nõukogu 17. mai 1999. aasta määruse (EÜ) nr 1251/1999, millega kehtestatakse samuti teatavate põllukultuuride tootjate toetussüsteem, artiklit 7 tuleb tõlgendada selliselt, et alaliste põllukultuuride all olevate maade väljaarvamisel toetusmaksete saajate hulgast, ei arvestata seda, kas neid maid on kasutatud ja eriti, kas on tarvitatud kahjuritõrjet või kas saak on realiseeritud.
            
         
               2.
            
            
               Määruse nr 1765/92 artiklit 9 ja määruse nr 1251/1999 artiklit 7 tuleb tõlgendada selliselt, et maa olemine alaliste põllukultuuride all, mis puudutab õunte tootmist, lõppeb siis kui viljapuud on langetatud, ilma, et neid oleks ära veetud. Siiski, otsus puud maha võtta ilma otsust täide viimata ei tähenda veel seda, et maa ei oleks enam alaliste põllukultuuride all.
            
         
               3.
            
            
               Määruse nr 1756/92 ja määruse nr 1251/1999 artikleid 9 tuleb tõlgendada selliselt, et maid, mille alaliste põllukultuuride all olemine on lõpetatud, tuleb vaadelda kui mittepõllumajanduslikus kasutuses olevaid maid juhul, kui on konstateeritud, et neid ei ole suunatud loomade ega taimede kasvatamisele.
            
         
      (1)  EÜT C 305, 7.12.2002